KOMMISSIONENS GENNEMFØRELSESAFGØRELSE (EU) 2021/1402

af 25. august 2021

om harmoniserede standarder for gasmålere og andre måleinstrumenter, der er udarbejdet til støtte for Europa-Parlamentets og Rådets direktiv 2014/32/EU

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og

ud fra følgende betragtninger:

(1) I henhold til artikel 14 i Europa-Parlamentets og Rådets direktiv 2014/32/EU (2) formodes måleinstrumenter, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige krav, der er fastsat i bilag I og i de relevante instrumentspecifikke bilag, der er omfattet af disse harmoniserede standarder eller dele deraf.

(2) Ved Kommissionens gennemførelsesafgørelse C(2015) 8558 (3) af 15. december 2015 anmodede Kommissionen Den Europæiske Standardiseringsorganisation (CEN), Den Europæiske Komité for Elektroteknisk Standardisering (Cenelec) og Det Europæiske Institut for Telestandardisering (ETSI) om at udarbejde, revidere og færdiggøre arbejdet i forbindelse med harmoniserede standarder til støtte for direktiv 2014/32/EU for visse måleinstrumenter.

(3) På grundlag af anmodningen i gennemførelsesafgørelse C(2015) 8558 reviderede CEN og Cenelec de harmoniserede standarder EN 1359, EN 12261, EN 12405-1 og EN 14236. Dette resulterede i vedtagelsen af de respektive harmoniserede standarder EN 1359:2017 om bælggasmålere, EN 12261:2018 om turbinehjulsgasmålere, EN 12405-1:2018 om konverteringsenheder og EN 14236:2018 om ultralydsgasmålere til husholdningsbrug.

(4) Kommissionen har sammen med CEN og Cenelec vurderet, hvorvidt standarderne EN 1359:2017, EN 12261:2018, EN 12405-1:2018 og EN 14236:2018 er i overensstemmelse med anmodningen i gennemførelsesafgørelse C(2015) 8558.

(5) Standarderne EN 1359:2017, EN 12261:2018, EN 12405-1:2018 og EN 14236:2018 opfylder de krav, de har til formål at dække, og som er fastsat i direktiv 2014/32/EU. Referencerne for de nævnte standarder bør derfor offentliggøres i Den Europæiske Unions Tidende.

(6) Det er imidlertid nødvendigt at præcisere, hvilke versioner af de internationale og europæiske standarder, der henvises til i punkt 2 »Normative referencer« i standard EN 1359:2017, EN 12261:2018, EN 12405-1:2018 og EN 14236:2018, der skal anvendes med henblik på overensstemmelsesformodning.

(7) Som følge af CEN's og Cenelecs arbejde på grundlag af Kommissionens anmodning er følgende harmoniserede standarder, der er offentliggjort i C-udgaven af Den Europæiske Unions Tidende (4), blevet revideret: EN 1359:1998/A1:2006, EN 12261:2002/A1:2006, EN 12405-1:2005+A2:2010 og EN 14236:2007. Referencerne for nævnte standarder bør derfor trækkes tilbage fra Den Europæiske Unions Tidende. For at give fabrikanterne tilstrækkelig tid til at forberede sig på anvendelsen af de reviderede standarder eller de ændrede standarder er det nødvendigt at udskyde tilbagetrækningen af referencerne for disse harmoniserede standarder.

(8) CEN og Cenelec har trukket de harmoniserede standarder EN 14154-1:2005+A2:2011, EN 14154-2:2005+A2:2011 og EN 14154-3:2005+A2:2011 for vandmålere tilbage. Disse standarder repræsenterer ikke længere det aktuelle tekniske niveau og bør betragtes som forældede. Referencerne for nævnte standarder bør derfor trækkes tilbage fra Den Europæiske Unions Tidende (5). For at give fabrikanterne den nødvendige tid til at tilpasse sig, er det nødvendigt at udskyde tilbagetrækningen af referencerne for disse standarder med en periode på 6 måneder.

(9) Af hensyn til klarheden og retssikkerheden bør der offentliggøres en fuldstændig liste over referencer for harmoniserede standarder, der er udarbejdet til støtte for direktiv 2014/32/EU, og som opfylder de væsentlige krav, som det er hensigten, at de skal dække, i én retsakt. De øvrige referencer for standarder, der oprindeligt blev offentliggjort i Kommissionens meddelelse 2012/C 218/08 (6) bør derfor også medtages i nærværende afgørelse, enten ved at bekræfte deres gyldighed eller ved at fastsætte en dato for deres tilbagetrækning i Den Europæiske Unions Tidende. Nævnte meddelelse bør derfor ophæves med virkning fra datoen for denne afgørelses ikrafttræden. Den bør dog fortsat finde anvendelse for så vidt angår referencerne for standarderne, som tilbagetrækkes ved denne afgørelse, da det er nødvendigt at udskyde tilbagetrækningen af disse referencer.

(10) Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på datoen for offentliggørelsen —

VEDTAGET DENNE AFGØRELSE:

Artikel 1 Referencerne for de harmoniserede standarder for måleinstrumenter, der er udarbejdet til støtte for direktiv 2014/32/EU og opført i bilag I til nærværende afgørelse, offentliggøres hermed i Den Europæiske Unions Tidende.

Artikel 2 Kommissionens meddelelse 2012/C 218/08 ophæves. Den finder fortsat anvendelse for de referencer for standarder, der er opført i bilag II til denne afgørelse indtil de datoer, der er anført i nævnte bilag.

Artikel 3 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 25. august 2021. På Kommissionens vegne Ursula VON DER LEYEN Formand

(1) EUT L 316 af 14.11.2012, s. 12.

(2) Europa-Parlamentets og Rådets direktiv 2014/32/EU af 26. februar 2014 om harmonisering af medlemsstaternes love om tilgængeliggørelse på markedet af måleinstrumenter (EUT L 96 af 29.3.2014, s. 149).

(3) Commission Implementing Decision C(2015) 8558 final of 15 December 2015 on a standardisation request to the European Committee for Standardisation, to the European Committee for Electrotechnical Standardisation and to the European Telecommunications Standards Institute pursuant to Regulation (EU) No 1025/2012 of the European Parliament and of the Council as regards certain measuring instruments (foreligger ikke på dansk).

(4) Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2004/22/EF om måleinstrumenter (EUT C 218 af 24.7.2012, s. 7).

(5) EUT C 218 af 24.7.2012, s. 7.

(6) EUT C 218 af 24.7.2012, s. 7.